**אתר אינטרנט – נבט**

Home

* נבט הוא ארגון ללא מטרות רווח המספק כריכים מזינים בארוחת הבוקר לתלמידי ישראל הזקוקים לכך.
	+ - **8000** ילדים מקבלים כריך בכל יום
		- **120** בתי ספר משתתפים בתכנית
		- **46** ערים ורשויות מקומיות משתתפות בתכנית
		- **1,300,000** כריכים בשנה
	+ **השפעת ארוחת הבוקר על התלמידים**
		- **17.5%** שיפור בציון הכללי במקצוע המתמטיקה
		- **93%** מהמנהלים דיווחו על שיפור בהתנהגות
		- **6%** ירידה בשיעור ההיעדרויות מבית הספר
* Testimonials
* **מנהל בי"ס בחיפה** – "מאז שאנו מחלקים לכל תלמידנו אוכל, חל בבית הספר מהפך! אחוזי הנוכחות גדלו, תלמידנו אינם מחפשים מזון במהלך היום וניכר כי הם רגועים יותר – ושבעים!בעזרתכם הצלנו ילדים – פשוטו כמשמעו".

**מורה בבי"ס ברמלה** - "מי שלא היה בחדר המורים כשבדלת עומד תלמיד עם פנים ספק מבוישות ספק דורשות שמבקש עוד לפני סוף השיעור לקבל כריך, יתקשה להבין את המשקל ואת העוצמה של התרומה היומית הקבועה הזו. מי שלא נמצא בבית הספר לא יבין את ההבדל - את הירידה המידית במספר האירועים האלימים ובעוצמה של האירועים הללו ואת העובדה שהתלמידים מרוכזים יותר בהתרחשות הלימודית. לפעמים יכולות לחלוף שנתיים ואתה לא עוצר לרגע, ואז דבר מופלא שקורה כל יום עלול להפוך למובן מאליו. אז רצינו שתדעו – התרומה שלכם איננה מובנת מאליה ובשמם של התלמידים (שבהתחלה התביישו להושיט את היד ולקחת את הכריכים) רצינו להודות לכם. תודה שמגיעה מהמקומות העמוקים שבתוך הלב. ישר כוח על פועלכם, בתקווה שתמצאו את הכוחות והיכולות להמשיך לסייע ולהעניק".

**מנהלת בי"ס בירושלים –** "נכונותכם לסייע באספקה שוטפת של כריכים סייעה לעשרות ילדים הבאים מרקע סוציו אקונומי נמוך במיוחד. הודות לעזרתכם הנדיבה קיבלו התלמידים תנאים בסיסיים וחשובים כל כך ללימודיהם בבית הספר, וכן תחושה אמיתית של ליווי, אכפתיות וביתיות. המזון איננו רק מילוי צרכים פיסיים אלא גם מאפשר לתלמידים ללמוד בתנאים משופרים ולהגיע להישגים טובים יותר בשל כך. הישגים אלו יאפשרו להם בהמשך לשבור את מעגל העוני ולחלום על עתיד טוב יותר".

**מנהלת המחלקה לגיוס ושותפויות ברשת "אורט" ישראל** – "כארגון הגדול בישראל המחנך אחד מכל עשרה בני נוער בישראל, גילינו שלצד מצוינות מדעית אקדמית יש גם מקומות בהם בני נוער נאלצים להתמודד עם המצוקות הבסיסיות הקשות ביותר. יותר ויותר התבררה התופעה שבישובים רבים, בעיקר בפריפריה, יש בני נוער שאינם מסוגלים להגיע אפילו עם כריך ליום הלימודים. חשוב לציין שמפעלי הזנה חשובים קיימים כיום בחלק מהמקומות בקרב הגיל הצעיר. אולם, דווקא בני נוער מוצאים את עצמם עם בעיות רעב המביאות אותם לנשירה מלימודים, גניבות, אלימות ועוד תופעות שליליות ומגוונות. נבט הפכה להיות בעצם הגורם היחיד המסייע לנו בכל הארץ, בכל המגזרים כולל חרדים, דתיים, חילוניים, ערבים, בדווים ודרוזים. כמו כן, התרומה מגיעה לכל מקום בארץ כולל פריפריות רחוקות.... הסיוע שניתן עם הכריכים הגדיל נוכחות תלמידים, הביא להפחתה משמעותית באלימות ואפילו בצורך בריטלין. בתי הספר הזוכים לסיוע אפילו מדווחים שלחלק מהתלמידים הכריך היומי הצליח לסייע בקידום הציונים והיכולת ללמוד."

**מנהלת בי"ס בפתח תקווה** – "בבית ספרנו יש ילדים רבים אשר חווים מצוקה קשה כחלק משגרת חייהם. כאשר הם מגיעים מידי בוקר ובוחרים את הכריך המועדף עליהם ניכרת על פניהם התודה וההערכה. השמחה שעל פניהם תעיד יותר מאלף מילים".

**תלמידות ממסגרת חרדית לבנות בירושלים** – "רצינו להודות על הארוחה המושלמת. בעזרתכם אנחנו מסוגלות לשבת וללמוד בנחת ובריכוז וזה נותן לנו חשק לקום בבוקר בכייף לבית הספר, כשאנו יודעות שמחכה לנו גם ארוחת בוקר משותפת. להרבה מאיתנו הארוחה הזו מהווה אוכל למשך כל היום. אין לנו מילים".

**מנהלת תיכון במעלה אדומים** – "ארוחות אלו תורמות לאווירה הביתית והחמה שמסייעת לתלמידנו שחוו בעבר כישלונות וקשיים רבים, להרגיש רצויים ומקובלים ולהתחיל להביא לידי ביטוי את כישוריהם ויכולותיהם. רבים מתלמידנו מגיעים ממשפחות בסיכון ומעמד כלכלי-חברתי נמוך ואינם אוכלים באופן מסודר. ארוחות הבוקר המסודרות שמתקיימות אודות לתרומה שלכם מאפשרות לנו לנהל את יום הלימודים בצורה שקטה ורגועה יותר ומשפיעות באופן ישיר על יכולתם של התלמידים שלנו ללמוד. לארוחות אלו תרומה נוספת, התלמידים אחראים להכנת הכריכים באופן עצמאי ובזמן זה נוצרים קשרים חברתיים ואינטראקציה חיובית וייחודית בין התלמידים".

About

1. החזון - קידום שוויון הזדמנויות בחינוך באמצעות מתן פתרון תזונתי בארוחת הבוקר למען ילדי ישראל הזקוקים לו.
2. מה אנחנו עושים - (ניתן כבר בתקציר לדוגמא שביקשתי)

**נבט – מייצרים שינוי בחינוך**

בזמן הלימודים ועל ההישגים האקדמיים של ילדים ונוער עד גיל 18 מצא כי קיימת השפעה חיובית על ההתנהגות והאווירה בכיתה בקרב ילדים שאוכלים ארוחת בוקר באופן קבוע. ילדים ובני נוער שאוכלים ארוחת בוקר באופן קבוע עשויים להיות טובים מאחרים במשימות שהוטלו עליהם בכיתה, אם זה בחשיבה או בפרקטיקה. לעיתים קרובות יש להם יותר מוטיבציה להשתתף בלימודים, הם יותר ערניים ובעלי יכולת להתרכז ולהקשיב. כתוצאה מכך, להתנהגות החיובית בכיתה יש פוטנציאל להשפיע באופן חיובי גם על ירידה בכמות ההפרעות בכיתה ועל היעילות בלמידה.

יתרון נוסף שעלה במחקר הוא הקשר המובהק בין אכילת ארוחת בוקר באופן קבוע לבין ציונים ממוצעים במקצועות מרכזיים בבית הספר.

הנתונים:

**נוכחות** – 59% מהילדים מגיעים לבתי הספר על מנת לקבל את הכריך (מתוך משובים שמולאו על ידי בתי ספר המשתתפים בתוכנית)

**התנהגות** – 93% מהמנהלים דיווחו על שיפור בהתנהגות התלמידים בעקבות ארוחת הבוקר (מתוך משובים שמולאו על ידי בתי ספר המשתתפים בתוכנית)

**נוכחות** – 6% ירידה בשיעור ההיעדרויות מבית הספר (מתוך מחקר משווה של Deloitte)

**הישגים** – 17.5% שיפור בציון הכללי במקצוע המתמטיקה (מתוך מחקר משווה של Deloitte)

סולם ההשפעות

* 20% יותר סיכוי לסיים את התיכון בהצלחה לילדים המגיעים באופן עקבי לביה"ס.
* 48% שכר גבוה יותר למסיימי תיכון, לעומת אלו שאינם סיימו תיכון.
* 4% שיעור תעסוקה גבוה יותר בקרב מסיימי תיכון, משיעור התעסוקה הכולל.
1. שותפינו לעשייה – יסופק בהמשך (2-2.5 עמודים)

מחקרים רבים שנעשו בעולם מעידים כי אכילת ארוחת בוקר משפרת את הריכוז והזיכרון ומגבירה את היכולת לפתור בעיות. לילדים שאוכלים ארוחת בוקר באופן קבוע הישגים גבוהים יותר, נרשמים להם פחות איחורים והיעדרויות מהלימודים והם סובלים פחות מבעיות התנהגות. רעב וחוסר במזון נמצאו כקשורים בתפקוד לקוי מבחינה לימודית-התנהגותית.

מחקר שהתפרסם בכתב העת למדעי המוח Human Neuroscience שאסף וניתח ממצאים מ-36 מחקרים שונים כדי לענות על השאלה איזה סוג של השפעה יש לארוחת הבוקר על יכולות קוגניטיביות, התנהגות בזמן הלימודים ועל ההישגים האקדמיים של ילדים ונוער עד גיל 18 מצא כי קיימת השפעה חיובית על ההתנהגות והאווירה בכיתה בקרב ילדים שאוכלים ארוחת בוקר באופן קבוע. ילדים ובני נוער שאוכלים ארוחת בוקר באופן קבוע עשויים להיות טובים מאחרים במשימות שהוטלו עליהם בכיתה, אם זה בחשיבה או בפרקטיקה. לעיתים קרובות יש להם יותר מוטיבציה להשתתף בלימודים, הם יותר עירניים ובעלי יכולת להתרכז ולהקשיב. כתוצאה מכך, להתנהגות החיובית בכיתה יש פוטנציאל להשפיע באופן חיובי גם על ירידה בכמות ההפרעות בכיתה ועל היעילות בלמידה.

יתרון נוסף שעלה במחקר הוא הקשר המובהק בין אכילת ארוחת בוקר באופן קבוע לבין ציונים ממוצעים במקצועות מרכזיים בבית הספר. במחקר מדובר בעיקר על מקצועות מתמטיים ומדעיים.

**מודל הפעילות –**

פנייה והרשמה של בתי הספר

לפני היציאה לחופש הגדול נבט מזמינה את בתי הספר להירשם לתכנית על פי היכרותם עם צרכי התלמידים ובהתאם לקריטריונים שנקבעו מראש על ידי נבט.

תזונה בריאה

נבט פועלת בשיתוף פעולה עם תזונאית אשר קובעת את ההרכב התזונתי של הכריכים, בכדי למקסם את הערך התזונתי של הכריך. הלחם שמגיע מידי בוקר לבית הספר הוא לחם מחיטה מלאה והתפריט מכיל אך ורק ממרחים בריאים כדוגמת גבינה לבנה, חומוס, טונה וחמוצים.

אספקת המצרכים

אחת לשלושה שבועות, נבט מספקת לבתי הספר את המצרכים להכנת הכריכים ואת המוצרים הנלווים - שקיות לכריכים, מפות, כפפות, סינרים וכדומה. הלחמניות מגיעות מידי בוקר טריות עד לשער בית הספר.

הכנת הכריכים

על מנת להבטיח את איכות ובטיחות המזון, הכנת הכריכים מתבצעת בתוך בתי הספר, על ידי מתנדבים ו/או חברי צוות בית הספר, ולעתים גם על ידי התלמידים, שנרתמים למשימה בתורנות.

ביקורת בטיחות מזון

נבט שולחת בקרים מטעמה לביצוע בדיקות איכות בעת הכנת הכריכים. הבקרים עוברים הכשרה על ידי תזונאית, עורכים ביקורי פתע בבתי הספר ומגישים דוחות על ממצאיהם לתזונאית ולמנהלת התפעול של נבט. מידי חודש יוצא דוח בקרת כריכים עם הממצאים והדרכים לתיקון הליקויים. הארגון עוקב אחר תיקונם.

### תרומה

* נבט הוא ארגון ללא כוונות רווח. תקציב הארגון מבוסס על תמיכת הציבור הישראלי, חברות עסקיות וקרנות.

תודה!

בשם עובדי ארגון נבט ומתנדביו, ברצוננו להודות לך על תרומתך הנדיבה.

נבט הוא הארגון הגדול ביותר במדינת ישראל שפועל לתת מענה לילדים שמגיעים ללא אוכל לבית הספר. מידי יום אנו מספקים כריכים טריים ומזינים ל-8,000 ילדים בפריסה של 46 רשויות מקומיות בכל רחבי הארץ. הפעילות שלנו, שמתאפשרת הודות לשותפים שלנו לדרך, מאפשרת התחלה שווה לילדים מכל שכבות האוכלוסייה במדינת ישראל ונותנת להם את היכולת להפיק מבית הספר את המרב. בעזרת פתרון פשוט, בדמות כריך בריא ומזין שניתן בדיסקרטיות מלאה ותוך שמירה על כבודם של הילדים, אנו מייצרים שינוי גדול.

נבט החלה את דרכה כתכנית שיזם ארגון "לקט ישראל" בשנת 2006 וזאת במטרה לסייע לתלמידים רעבים על ידי אספקת מצרכים להכנת כריכים טריים ומזינים בבתי הספר. לאחר עשור של פעילות כתוכנית בתוך לקט ישראל, ובמטרה לקדם את המטרה החינוכית החשובה, הוחלט על הרחבת התכנית ועל הקמת נבט כחברה לתועלת הציבור. עד לקבלת טופס 46, התרומות לנבט עוברות דרך ארגון לקט ישראל. קבלה לצורכי מס הכנסה תישלח אלייך בדוא"ל בהקדם ותרומתך תופיע בפירוט החיובים של כרטיס האשראי כ"תרומה (ישראל תורמת)".